pietergrdevilliers: Gee vir my Jesus met die swaard in sy hand! Hom kan ek aanbid.
Gee vir my Jesus met die swaard in sy hand! Hom kan ek aanbid.
Ek werk tans aan 'n referaat oor die gewelddadigheid van nie-gewelddadigheid, met aandag aan Openbaring.
Openbaring is 'n boek wat oor eeue heen misbruik is om mense aan te vuur tot geweld. Bernard van Clairvaux het oor Europa heen gereis om mense vir die kruistogte te werf. Hy het die beskrywing van Jerusalem se goue strate in Openbaring gebruik om vir mense te sê die stad kan nie in hande van heidene gelaat word nie. Buitendien, het hy belowe, enige een wat aan die oorlog deelneem en sterf, sal die paradys binnegaan. Die res wat deelneem maar nie (so "gelukkig" is om te) sterf nie, sal in elk geval vryskelding van al hul sondes in die verlede, hede en toekoms ontvang.
Maar daar is 'n hele klomp navorsers wat sê 'n mens kan onmoontlik vir Openbaring sien as 'n boek wat geweld aanvuur.
Een van hulle is Greg Boyd, 'n gerespekteerde spesialis op Openbaring. Ek geniet hierdie blog van hom oor die saak. Dit is maar 'n storie om in sy blog te sien wat mense aan Jesus en aan Openbaring doen. En hoe vrotsig hulle Bybel lees. Immers, dit is kern-belangrik dat die swaard in Openbaring juis nie in Jesus se hand is nie, maar uit sy mond kom. Fundamentaliste wat die Bybel soos Driscoll (sien hier onder) lees, kan seker maar moeilik verstaan aan die gedagte dat 'n swaard uit iemand se mond kom. Vir mense wat taal ken en weet hoe snydend woorde kan wees, sal dit minder moeilik wees.
Hier is die blog, met goeie literatuur aan die einde daarvan:
- See more at: http://reknew.org/2010/09/revelation-and-the-violent-prize-fighting-jesus/#sthash.ouwxNNuq.dpuf
Ek kan nie genoeg met Boyd saamstem nie.
Maar as dit alles waar is, waarom het mense van alle eeue Openbaring anders verstaan en dit gesien as 'n boek wat geweld aanblaas?